**דב בהט** (נולד ב-4 במרץ 1935 בחיפה) הוא פרופסור אמריטוס במחלקה למדעי הגאולוגיה והסביבה באוניברסיטת בן-גוריון בנגב, סופר ומשורר. כיהן כדיקן הפקולטה למדעי הטבע (1980-1976), כראש המחלקה לגאולוגיה ומינרלוגיה (1989-1988) וכרקטור אוניברסיטת בן-גוריון (1994-1990).

קורות חיים
----------

הוריו של בהט, שלום וחנה פרלמן, עלו ממינסק שבבלארוס, בראשית שנות ה-20. אביו לקח חלק בהקמתו של קיבוץ תל יוסף, ומאוחר יותר היה ממקימי קריית חיים, שבה בנה במו ידיו את ביתם. במלחמת העולם השנייה עברה המשפחה לחיפה בעקבות עבודתו של האב במועצת הפועלים בעיר, בה גם שימש מזכיר מועצת פועלי חיפה. דב, האמצעי בין שלושה אחים, למד בבית הספר העממי גאולה ובתיכון חוגים בחיפה. שירת בנח"ל, היה חבר בהכשרת הצופים י"א (החושלים) בקיבוץ נווה ים ואחר-כך בקיבוץ עין גב, היה מדריך שליח וריכז את שבט "משוטטי בכרמל". לאחר שחרורו מצה"ל היה חבר קיבוץ ראש הנקרה במשך שנה.

סיים תואר שני בגאולוגיה באוניברסיטה העברית בירושלים ב-1963, ודוקטורט באוניברסיטת מלבורן באוסטרליה (1967). בתום לימודיו עבד בקבוצת הזכוכית-קרמית ב"קורנינג עבודות זכוכית" (אנ'), שבמדינת ניו יורק (1969-1966). לאחר שובו לישראל שימש כראש המחקר והפיתוח בנושאי זכוכית וקרמיקה בחברת ישפר"א, תל אביב, וכמרצה אורח בבית הספר (החדש) למדע שימושי באוניברסיטה העברית (1971-1969). בתקופה 1971–1973 עבד כחוקר בכיר במכון הישראלי לקרמיקה וסיליקטים, בטכניון. ב-1973 הצטרף לסגל המחלקה לגאולוגיה ומינרלוגיה באוניברסיטת בן-גוריון בנגב בדרגת פרופסור חבר, ב-1981 התמנה לפרופסור מן המניין. שהה בשבתונים במכון הטכנולוגי של מסצ'וסטס, באוניברסיטת קולומביה (Lamont-Doherty Earth Observatory), במעבדה הלאומית לורנס ברקלי, באוניברסיטת קיוטו ביפן, באוניברסיטה לכרייה וטכנולוגיה בבייג'ינג ובאוניברסיטת טונג'י בשאנגחאי. כיהן כדיקן הפקולטה למדעי הטבע (1980-1976), כראש המחלקה לגאולוגיה ומינרלוגיה (1989-1988) וכרקטור אוניברסיטת בן-גוריון (1994-1990). מאז יציאתו לגמלאות בשנת 2004 ועד 2017 לימד בהתנדבות באוניברסיטת בן-גוריון בנגב והקדיש את רוב זמנו לכתיבת ספרי פרוזה ושירה.

עבודות המאסטר והדוקטורט של בהט היו בתחומי המינרלוגיה והפטרולוגיה. אלה הומרו בחקר הטכנולוגיה של הזכוכית-הקרמית (קורנינג עבודות זכוכית, ניו-יורק). במקביל לעבודה האקדמית, נמשכו לאורך תקופות שונות עיסוקים ב"שימושים-מדעיים", כולל פיתוחים טכנולוגיים לרפא"ל, ייעוץ בנושאי טכנולוגית זכוכית וחומרי גלם עבור "תמז", מפעל הבקבוקים בירוחם ושיפור תרכובת הגלזורה למוצר קרמי בעייתי עבור "מרחב" בבאר שבע. הניסיון המצטבר של בהט בניסויי התכונות המכניות של זכוכית, כולל הדרכת שני תלמידי תואר שני במחלקה לגאולוגיה ומינרלוגיה, החזיר אותו לחקר השבירה בגאולוגיה ולפתוח Tectonofractography - ענף חדש בגאולוגיה סטרוקטורלית המצרף שני מדעים, טקטוניקה ופרקטוגרפיה. בהקשר זה נכתבו שני ספרי מונוגרמה על שבירה בסלעים, קלסיפיקציית הסדקים (joints) של בהט מקובלת בספרות, בה גם מצוטטת עקומת Wiederhorn-Bahat.

לטקטונופרקטוגרפיה היו שמושים מגוונים, כולל, אמצעי עזר בחקר שקיעה והמסה של קרחונים באלפים שבשווייץ.

יחד עם פרופש אבינעם רבינוביץ' ודר' ולדימיר פריד עסק בהט בחקר רעידות אדמה בעזרת קרינה אלקטרומגנטית.

מחקר זה הביא לשני ממצאים. האחד, לא ניתן לחזות רעידות אדמה בשיטות הסייסמיות הקימות. השני, קיים פוטנציאל לחזות רעידות אדמה בשיטה אלקטרומגנטית מסוימת. באמצעות תרומתו של דר' היינס הורסט דייכמן, הקים בהט בשנת 1993, ביחד עם פרופ' יוסי חודרה חצור ודר' ולדימיר פריד את מעבדת הנגב למכניקת הסלע ע"ש רות והורסט דייכמן.

לאחר שפרש לגמלאות עסק בהט בכתיבת ספרות עברית, והתמקד בשלש סוגות: רומנים, שירים וסיפורים קצרים. חלק מהביקורות על עבודותיו בעברית, אשר נכתבו על ידי אנשי ספרות מופיע ב"קונטרס - מאמרים ושיחות, עיון ביצירותיו של דב בהט" (77 עמודים).

חייו האישיים
------------

בהט היה נשוי לחנה, שנפטרה בשנת 2002, כיום הוא חי בעומר עם בת זוגו נלי. לבהט שלושה בנים.

ספרים מדעיים
------------

* D. Bahat. Compiler

Geological Research, The Negev and Sinai Volume 1978-1988. Papers published by faculty of the department of geology and mineralogy, Ben Gurion university of the Negev, Beer Sheva, Israel. Departmental Press (1988) 916 pages.

* Monograph A

D. Bahat

Tectonofractography, Springer -Verlag (1991) 354 pp. Fracture in technological materials and in rocks: a new approach to structural geology. A treatise supported by 290 illustrations.
AMAZON -Read Best sellers eBook "Tectonofractography" 9783642761638 by D Bahat ePub

* Monograph B

D. Bahat, A. Rabinovitch and V. Frid

Tensile Fracturing in Rocks, Tectonofractographic and Electromagnetic Radiation Methods. Springer (2005) 569 pp.
AMAZON -Read Best sellers eBook ״Tensile Fracturing in Rocks" 9783540801542 PDF by Dov Bahat, Avinoam Rabinovitch, Vladimir Frid.

יצירותיו הספרותיות
------------------

| שנה | שם ההוצאה לאור | שם היצירה | מבנה | סוגה |
| --- | --- | --- | --- | --- |
| 2008 | אופיר | אורכידיאה במעלה הלוליני |  | פרוזה |
| 2009 | אופיר | הוא ונכדו מתו בטרם עת |  | פרוזה |
| 2010 | אופיר ביכורים | דניאל שלי |  | פרוזה |
| 2011 | ספרי מקור-אסטרולוג | הנייתנים | מתוך קוורטט האחים | פרוזה |
| 2011 | ספרי מקור-אסטרולוג | נולדו בבית טוב | מתוך קוורטט האחים | פרוזה |
| 2011 | ספרי מקור-אסטרולוג | שני האחים | מתוך קוורטט האחים | פרוזה |
| 2011 | ספרי מקור-אסטרולוג | סופר עם תואר | מתוך קוורטט האחים | פרוזה |
| 2012 | ספרי מקור-אסטרולוג | נפרטיטי | מתוך נפרטיטי וסגולה מהנילוס לזמבזי | פרוזה |
| 2012 | ספרי מקור-אסטרולוג | סגולה | מתוך נפרטיטי וסגולה מהנילוס לזמבזי | פרוזה |
| 2013 | טוטם ספרים | יקיצת נשיקה | רומן | פרוזה |
| 2014 | טוטם ספרים | משפחת שטורך | רומן | פרוזה |
| 2014 | טוטם ספרים | אלופי החיים |  | שירה |
| 2015 | טוטם ספרים | הצפור והים |  | שירה |
| 2015 | טוטם ספרים | במשעול הקונספציות | סיפורים קצרים | פרוזה |
| 2015 | טוטם ספרים | מרד ההיפופוטמים |  | פרוזה |
| 2016 | טוטם ספרים | יום השנה |  | פרוזה |
| 2017 | טוטם ספרים | רומן עברי-גרמני | רומן | פרוזה |
| 2018 | טוטם ספרים | אשה חשובה מאד בעיר | סיפורים קצרים | פרוזה |
| 2018 | טוטם ספרים | משחק הפלנטות |  | שירה |
| 2020 | טוטם ספרים | אנשים רגילים | רומן | פרוזה |
| 2021 | טוטם ספרים | בריג'יט וסיפורים אחרים | רומן | פרוזה |
| 2021 | סלונט וטוטם ספרים | בוקר, צהריים, ערב |  | שירה |

ביקורות וסקירות ספרותיות
------------------------

| שנה | שם ההוצאה לאור | שם היצירה | מבנה, סוגה |
| --- | --- | --- | --- |
| 2016 | טוטם ספרים | קונטרס מאמרים ושיחות | 13 מאמרים של אנשי ספרות |
| 2020 | טוטם ספרים | פרופ' גבריאל מוקד (עורך), דב בהט : מסע פואטי בחייו של מדען | מאמרים ושיחות על יצירתו של דב בהט |

קישורים חיצוניים
----------------

* העמוד של דב בהט, אוניברסיטת בן-גוריון בנגב
* דב בהט, ב"לקסיקון הספרות העברית החדשה".
* דב בהט, באתר סימניה
* הספרים של דב בהט, באתר אמזון
* דב בהט, בערוץ הוצאת טוטם ספרים באתר יו טיוב
* דב בהט, באתר נוריתה
* "חצב רומן", בתוך "אבג – עיתון אוניברסיטת בן-גוריון בנגב, גיליון 93, טבת תשע"ה, ינואר 2015, עמ' 18
* דב בהט, באתר הוצאת כתב
* נורית קנטי, המתאבן: ספר חדש של פרופ' דב בהט, באתר nrg‏, 2 בפברואר 2009
* ירון אביטוב, "השבר הסורי-אפריקאי כסמל לשבר הכלכלי-חברתי-פוליטי בישראל" (ביקורת על הספר "יקיצת נשיקה"), באתר יקום תרבות, 13 בדצמבר 2013
* עופרה עופר אורן, "רומן עברי-גרמני": מה דינם של עמק קסום ומטבח משוכלל, בבלוג "סופרת ספרים", 3 באוגוסט 2018
* דב בהט, Roarago and Roaragi, באתר thebookendsreview

הערות שוליים
------------

1. ↑  Monograph A and Monograph B
2. ↑  P. Bankwitz, E. Bankwitz, Thomas, R. Wemmer, K. and Kampf, H.
Age and depth evidence for pre-exhumation joints in granite plutons: fracturing during the early cooling stage of felsic rock. From: Cosgrove, J.W. and Engelder, T. (eds.) 2004. The Initiation, Propagation and Arrest of Joints and other Fractures. Geological Society, London. Special Publications, 231, 25-47. The Geological Society of London
3. ↑  M. Ziegler, S. Simon and D. Bahat
Growth of exfoliation joints and near-surface stress orientations
.inferred from fractographic markings observed in the upper Aar valley (Swiss Alps) Tectonophysics 626 (2014) 1–20
4. ↑  A. Rabinovitch, V. Frid and D. Bahat
Use of electromagnetic radiation for potential forecast of
.earthquakes. Geol. Mag. page 1 of 5 Cambridge University Press
(2017) RAPID COMMUNICATION

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272683105171
* GND: 11283857X
* ISNI: 0000 0000 6647 5544
* LCCN: n91103643
* NKC: mub2014843076
* SUDOC: 032347103
* VIAF: 82528654
* WorldCat: lccn-n91103643

 |